Pihla tuulik

Pihla talu pukktuulik asub Hiiumaal Hiiumaa vallas Kõpu külas. Tuulik valmis 1762. aastal ja on arvatud ehitismälestiseks. Tegemist on teadaolevalt vanima säilinud Eesti tuuleveskiga.Talving, Hanno. Ringreis Eestis mööda tuulikuid. Eesti Päevaleht, 6. mai 2005.

1762. aastast pärit vaid tuuliku mõned osad, nagu emapuu, jahvatuskivid ja mõningad teised detailid. Sajandite jooksul on kas või tiibu kümmekond korda vahetatud. Viimati restaureeriti tuulikut 2003. aastal. 

Pihla talu tuulik pole alati seisnud samas paigas. 20. sajandi alguses toimetati tuulik praegusse asukohta kilomeeter eemalt Leesiku talust. Küll on tuulik kuulunud algusest peale ühele suguvõsale. Pihla talu tuuliku muudab unikaalseks asjaolu, et see on sisuliselt töökorras ning sellega on aeg-ajalt prooviks ka paar kotti vilja jahvatatud. Väärikast vanadusest tingituna vajab Pihla talu pukktuulik jahvatamiseks keskmisest tublisti tugevamat tuult. Pihla talus on praegu ühtlasi ka turismitalu.

 Viited 

Kategooria:Hiiu maakonna tuuleveskid
Kategooria:Hiiumaa vald
Kategooria:Hiiu maakonna kultuurimälestised